Maskinhuset

Maskinhuset A/S var et foretak i Stavanger som ble etablert i 1920 av sørlendingen Thorvald Veire og avviklet i 1990. Bedriften ble etablert som en symaskinfabrikk, men Maskinhuset utviklet seg med årene som en bedrift som både produserte egne varer, og drev import, distribusjon og butikksalg av et bredt spekter varer. 

Bedriftens eget varemerke var Svithun, men det er uklart om det noengang var beskyttet. Bedriften hadde også registrert et eget patent for sykkelveske. Ellers drev Maskinhuset import og salg av utenlandske produkter med varemerker som Puch og NSU samt salg av Mazda biler. De var representant for Durkoppwerke AG, Francis&Barnett Ltd og Veloce Ltd. 

 Produkter (utvalg) 
 Barnestoler, strikkemaskiner, symaskiner
 Svithun sykkel, moped, motorsykkel og trehjulsykkel, som halv eller hel fabrikat fra Jonas Øglænd på 1950- og 1960-tallet montering, med egen utrutsning, lakkering og dekor. På 1970- og 1980-tallet komplette fra Øglænd. Salg og videresalg til frittstående sportsforretninger over hele landet
 Produksjon av barnevogner, sportsvogner, barnebilseter, dukkevogner av eget merke Svithun, i 1970 kunne det tilbys barnevogner i 234 ulike modeller og farger. Barnevognsproduksjonen opphørte på 80-tallet. Konkurranse fra bl.a. Simo samt økende innslag av utenlandske merker hadde da gjort dette ulønnsomt.
 Import, salg og service av NSU (biler og motorsykler), bl.a. Wankel modellen NSU RO-80 . Denne var forut for sin tid, men garantireparasjoner i f.m. rotortetninger ledet mot konkurs for den tyske produsenten. NSU ble i 1967 overtatt av VW-Audi, deres siste modell NSU K-70 fikk Volkswagen logo i grillen. RO80 var stadig i salg fram til 1977, men Maskinhuset hadde ikke lenger agenturet. Bilfabrikken i Neckarsulm eksisterer stadig og produserer i dag Audi.
 Maskinhuset ble deretter lokal forhandler av Mazda.
 Import, salg og service av den østerrikske mopeden, scooteren og motorsykkelen Puch 
 Import og salg/videresalg av et stort utvalg sportsutstyr, var importør og distributør av bl.a. Jofa ishockeyutstyr, samt joggesko og ski fra finske Kahru.
 Sykler, barnevogner, sportsutstyr ble distribuert fra lageret i Hillevåg til uavhengige sportsbutikker over hele landet. Det samme gjaldt deler til sykler og mopeder etc.
 Etter at Maskinhuset på slutten av 80-tallet ble kjøpt opp av utenbys investorer, som ønsket å "rendyrke sportssegmentet", og selge unna øvrig virksomhet samt eiendomsmassen, ble sportslageret flyttet og re-etablert i Moss, planer om datastyrt/automatisert lager eksisterte, men kostnadene i f.m. re-etableringen ble for store og det hele gikk over ende.
 Selve fabrikken ble skalert ned etter at en ikke lengre produserte barnevogner, og fortsatte også etter at Maskinhuset opphørte, ved at tidligere eiere re-etablerte seg i deler av bygningsmassen og fortsatte under navnet Svithun Produkter. Etterhvert overtatt av Forus Industrier.
 Virksomheten omfattet da produksjon og salg av flere av Maskinhuset sine tidligere produkter så som flere typer håndkjerrer, disse ble bl.a. levert til postverket i rød utgave, også ulike sykkeltilhengere av eget design og merke ble produsert. Produksjon av hjul til sykler og vogner (spiling av felger/nav).
 Produksjon og engrossalg av sykehusutstyr og hjelpemidler ble også videreført. Dette var mange ulike produkter som f.eks. skjermbrettstativer, sykebårer, infusjonsstativer, gynekologiske stoler (manuelle og elektriske), undersøkelsesbenker, håndoperasjonsstoler, ulike trillebord, toalettstoler, rullestoler etc av eget design. Et patentert produkt var den såkallte Handystangen som kunne spennes fast mellom gulv og tak og påmonteres ulike hjelpemidler. I f.m. produksjonen fantes flere avdelinger så som snekkerverksted, sysal, rørverksted, fornikling, lakkering, delelager og montering. Etter nedskalering av virksomheten ble lakkering og fornikling utført eksternt
 Egne bedriftselektrikere m/ installatør, som også tok eksterne oppdrag. Videreført som Svithun Elektro etter at Maskinhuset opphørte, på samme måte som Svithun Produkter. Etterhvert overtatt av ansatte.

Bedriften hadde siden oppstarten i 1920 butikk og også fabrikk i Breigaten i Stavanger sentrum. I 1939 etablerte man seg i tillegg i Hillevåg, med fabrikk, lager og hovedkontor i Hillevågsveien 101. Breigaten ble etterhvert kun en butikk. Virksomheten ekspanderte på 50- og 60-tallet og flere nye byggetrinn kom til i Hillevåg med større fabrikklokaler samt at sportsbutikk ble innredet in1. etg i kontorfløyen. Det ble også satt opp lokaler for salg av nye og brukte biler, samt delelager og bilverksted, karosseriverksted og billakkering med 2 ovner. Mye folk fra Ryfylke flyttet til byen og tok arbeid på fabrikken, mange trivdes bra og jobbet der hele sin karriere. På det meste var det 240-250 ansatte i virksomheten.

Engrosvirksomheten av sportsutstyr var etterhvert omfattende, med omreisende selgere, og eget lager i Bodø i tillegg til lageret i Hillevåg. MH Sport tok etterhvert form av en kjede, med leveranser av egenproduserte og importerte artikler til et stort antall frittstående sportsbutikker. Bilavdelingen opplevde også en ny oppsving etterhvert som Mazda på 80-tallet tok større og større markedsandeler. Også "produksjonen" gikk enkelte år bra selv etter opphør av barnevognsproduksjonen, og produserte utstyr i store antall, som man vil kunne finne igjen på sykehus og legekontorer den dag i dag, 40 år etterpå.

Maskinhuset ble avviklet i 1990 etter et oppkjøp i 1987 med påfølgende salg av eiendom og delvirksomheter. Det var på den tiden ca 150 ansatte. Noe av virksomheten er videreført av Sportsenteret Kvadrat og Forus Industri og Invivo / Attende. Sistnevnte produserer fremdeles sykehusutstyr under varemerket Svithun.

Litteratur
 Norske sykkelfabrikanter og grossisters forening : NSGF : 10. juni 1918-10. juni 1943. Redaksjon: Jonas B. Øglænd m.fl. Sandnes, 1943.

Eksterne lenker
 folk.ntnu.no Dagfinn Johnsen: NORSKPRODUSERTE MOPEDER OG MOTORSYKLER

Kategori:Tidligere norske industriselskaper
Kategori:Norske sykkelfabrikanter
Kategori:Næringsliv i Stavanger
Kategori:Selskaper etablert i 1920
Kategori:Selskaper opphørt i 1990